cyanic-selkie/wikianc huggingface dataset:
Α΄ Βενετοτουρκικός Πόλεμος
Η Συνθήκη Ειρήνης
Σύμφωνα με τη Συνθήκη ειρήνης που ακολούθησε (1479) η Βενετία έχασε οριστικά την Εύβοια και το Άργος που έγιναν τμήμα της Οθωμανικής Αυτοκρατορίας. Η Μεθώνη, η Κορώνη το Ναβαρίνο και η Ναύπακτος παρέμειναν στους Βενετούς αλλά έπεσαν στους Οθωμανούς στον Β΄ Βενετοτουρκικό πόλεμο (1500) με τον Βαγιαζήτ Β΄ γιο του Μωάμεθ του Πορθητή. Το Ναύπλιο και η Μονεμβασιά παρέμειναν στους Βενετούς μέχρι την υποταγή τους στους Οθωμανούς με τη Συνθήκη του 1540 στον Γ΄ Βένετο-Τουρκικό Πόλεμο, ήταν οι τελευταίες περιοχές της Πελοποννήσου που παρέμειναν Βενετσιάνικες. Οι βόρειες Σποράδες παρέμειναν στη Βενετία μέχρι την εποχή που έπεσαν και αυτές στους Οθωμανούς τον επόμενο αιώνα (1538). Τα Κύθηρα και η Κέρκυρα παρέμειναν στη Δημοκρατία της Βενετίας μέχρι την πτώση της (1797). Η Κρήτη παρέμεινε στους Βενετούς άλλους δυο αιώνες, οι Οθωμανοί κατέλαβαν τα Χανιά (1645), την πρωτεύουσα Χάνδακα (1669) μέχρι να ολοκληρώσουν την κατάκτηση του νησιού (1715).
Εξωτερικοί σύνδεσμοι
Κατηγορία:Τουρκοκρατία 1 Κατηγορία:15ος αιώνας στην Ευρώπη
Μιχαήλ Χρυσοχόος
Ο '''Μιχαήλ Θ. Χρυσοχόος''', (Ζίτσα, 1834 - 1921), υπήρξε μια έντονη προσωπικότητα της Ηπείρου με ποικίλα ενδιαφέροντα σε πολλούς τομείς και επαναστατική δράση. Ηπειρώτης αγωνιστής, χαρτογράφος και συγγραφέας.
Βιογραφία
Ο Μιχαήλ Χρυσοχόος γεννήθηκε στην ξακουστή Ζίτσα της Ηπείρου το 1834, γι’ αυτό και σε πολλά γραπτά ή και στους χάρτες του που έχει εκτυπώσει, προσθέτει μετά το επίθετο Χρυσοχόος και το εκ καταγωγής προσδιοριστικό Ζιτσαίος Το οικογενειακό του όνομα ήταν Χρυσικός και προσδιόριζε την επαγγελματική ιδιότητα του παππού του, ο οποίος δούλευε το ασήμι και το χρυσάφι τόσο καλά όσο μόνον οι παλιοί Ηπειρώτες μάστορες γνώριζαν. Λέγεται ότι ο Αλή πασάς των Ιωαννίνων τον εμπιστευόταν και τον χρησιμοποιούσε συχνά στην κατασκευή και τη συντήρηση του πολυποίκιλτου οπλισμού και των κοσμημάτων του. Το αρχικό επίθετο Χρυσικός, που υπονοούσε τον επαγγελματία χρυσοχόο, έγινε με τον καιρό εύκολα Χρυσοχόος. Το 1835, όταν ο Μιχαλάκης ήταν μόλις ενός έτους, ο πατέρας του Θεοδόσιος Χρυσοχόος, έφυγε στη Βλαχία για να προκόψει, μια μετακίνηση συνηθισμένη για πολλούς Ηπειρώτες την περίοδο εκείνη, και έμεινε εκεί επί δεκαπέντε χρόνια. Με τον πατέρα του απόντα, φοίτησε στο σχολείο της Ζίτσας μέχρι τα δέκα του χρόνια και στη συνέχεια, όπως μας περιγράφει στην αυτοβιογραφία του: «... από μπακάλης και καφετζής (υπηρέτης πάντοτε), έγινα φωτογράφος το πρώτον και τοπογράφος ύστερα.»
Το 1854, όταν ήταν 20 ετών έλαβε πιθανότατα μέρος στην αποτυχημένη Θεσσαλική επανάσταση της χρονιάς εκείνης.
Το 1866-67 τον βρίσκουμε στην Κρήτη να συνεργάζεται με τον φιλέλληνα Αμερικανό ιατρό Σἀμουελ Χάουζ (Samuel House) και να συμμετέχει με άλλους Ηπειρώτες στην Κρητική επανάσταση, η οποία ως γνωστόν δεν κατέληξε θετικά για τους Κρητικούς. Η άσχημη εμπειρία που αποκόμισαν οι Έλληνες στρατιωτικοί από την αποτυχημένη Κρητική επανάσταση, τους οδήγησε να δημιουργήσουν μια μυστική επαναστατική κίνηση με το όνομα «Αδελφότης και Άμυνα» στα μεγάλα κέντρα της υπόδουλης Ελλάδος. Η Λάρισα υπήρξε από τα πρώτα κέντρα αυτής της κινήσεως, με επικεφαλής τον Αριστείδη Μουσούρη, ο οποίος ήταν από την Κεφαλλονιά και είχε αγγλική υπηκοότητα. Η κατοικία του Μουσούρη, αποτελούσε την εστία στην οποία συναθροίζονταν και συσκέπτονταν τα εξέχοντα μέλη της Λαρισαϊκής κοινωνίας για την οργάνωση της θεσσαλικής επαναστάσεως. Στη γραμματεία της κινήσεως αυτής συμμετείχε και ο Διονύσιος Γαλάτης, επτανήσιος την καταγωγή.
350px|thumb|Δείγμα της χαρτογραφικής παραγωγής του Μ.Θ.Χρυσοχόου Ο Μιχαήλ Χρυσοχόος από το 1873 διέμενε στη Λάρισα, κοντά στην αδελφή του Αμαλία Χρυσοχόου, η οποία ήταν διορισμένη από την Χριστιανική Κοινότητα Λαρίσης ως δασκάλα στο Παρθεναγωγείο της πόλεως και αργότερα παντρεύτηκε με τον φαρμακοποιό Κωνσταντίνο Παπασταύρου. Στην Λάρισα, ασχολήθηκε αρχικά με μεταλλευτικές εργασίες και εξορύξεις μαρμάρου στην περιοχή της Χασάμπαλης και συγχρόνως εργαζόταν και ως φωτογράφος, γεγονός που φαίνεται ότι τον βοήθησε αργότερα να διακριθεί ως γεωγράφος και τοπογράφος. Στη μυστική επαναστατική κίνηση τον μύησε ο Λαρισαίος έμπορος και χρηματιστής Γεώργιος Φαρμακίδης και από την πρώτη στιγμή ετοίμασε τοπογραφικό χάρτη της Λάρισας και της περιοχής, με τις συνοικίες των Τούρκων, των Εβραίων και των Χριστιανών, που ζητούσε ο Κωνσταντίνος Ισχόμαχος. Στη συνέχεια ασχολήθηκε αποκλειστικά με τη χαρτογράφηση γεωγραφικών περιοχών. Περιηγήθηκε βήμα-βήμα τη Θεσσαλία, Ήπειρο και Μακεδονία και εκπόνησε, αν και ερασιτέχνης στον τομέα αυτόν, πολλούς τοπογραφικούς χάρτες των περιοχών που επισκεπτόταν, με ακρίβεια που ξεπερνούσε τους αντίστοιχους που σχεδίαζαν οι χαρτογραφικές υπηρεσίες του Στρατού. Πολλοί από τους χάρτες του έχουν διασωθεί μέχρι σήμερα και αποτελούν αληθινά έργα τέχνης, για τα χρώματά τους, την ακρίβεια των στοιχείων τους και την ιστορική σημασία τους. Είναι γνωστό ότι πάνω στους χάρτες της Θεσσαλίας που φιλοτέχνησε ο Μιχαήλ Χρυσοχόος χαράχτηκαν οι γραμμές των νέων συνόρων μετά τη συνθήκη του Βερολίνου του 1878, με την οποία παραχωρείτο η Θεσσαλία (πλην της επαρχίας Ελασσὀνος) και μέρος της Ηπείρου στο Ελληνικό κράτος. Ο Επαμεινώνδας Φαρμακίδης αναφέρει στο βιβλίο του στοιχεία της επαναστατικής δράσεως και της πολύτιμης προσφοράς του στην Θεσσαλική επανάσταση του 1878.
Φαίνεται ότι η αδελφή του Αμαλία Παπασταύρου-Χρυσοχόου έτρεφε ιδιαίτερη αγάπη, εκτίμηση και σεβασμό στον αδελφό της Μιχαήλ, γιατί και στα δύο βιβλία που κυκλοφόρησε, το πρώτο το 1895 με την περιγραφή της Ζίτσας και το δεύτερο το 1897, στο οποίο περιγράφει γεγονότα από τον ελληνοτουρκικό πόλεμο, ξεκινάει με επιστολή στον αγαπημένο αδελφό της Μιχαήλ. Από το κείμενο των επιστολών αυτών αναδύεται η αδελφική τρυφερότητα προς το πρόσωπό του.
Εκτός όμως όλων αυτών των ικανοτήτων του, ο Μιχαήλ Χρυσοχόος υπήρξε και σπουδαίος ιστορικός συγγραφέας. Προέχει το βιβλίο του «Βλάχοι και Κουτσόβλαχοι». Στο βιβλίο αυτό ο Μιχαήλ Χρυσοχόος, αφού μελέτησε με επιτόπια έρευνα το γεωγραφικό ανάγλυφο των μητροπολιτικών κοιτίδων των Βλαχόφωνων, από τον Αμβρακικό κόλπο έως το Κρούσοβο της Μακεδονίας, με κεντρικό κορμό την Πίνδο, και των φυσικών ανθρωπολογικών χαρακτηριστικών τους, κατέληξε στο συμπέρασμα ότι οι Βλάχοι ή Αρωμάνοι, είναι απόγονοι εκλατινισθέντων Ιλλυριών και Ηπειρωτών-Μακεδόνων Ελλήνων, που είχαν στρατολογηθεί στις ρωμαϊκές λεγεώνες. Η μελέτη του Χρυσοχόου αποτελεί ένα σοβαρό τεκμήριο απέναντι στη ρουμανική προπαγάνδα, έχει ιδιαίτερη ιστοριογραφική αξία και αποτελεί ένα αναπόσπαστο ψηφίο στο ψηφιδωτό των βαλκανικών εθνικιστικών αφηγήσεων. Ένα άλλο έργο του είναι και το «Σύντομος ορεογραφική και υδρογραφική έκθεσις των κοιλάδων Πηνειού και Θυάμιδος», το οποίο εκδόθηκε το 1879. Επί πλέον πραγματοποίησε ενδιαφέρουσες διαλέξεις ιστορικού περιεχομένου στη Λάρισα και σε άλλες πόλεις της Ελλάδος και κατά το διάστημα 1907-1914 αρθρογράφησε στην εφημερίδα «Μικρά» του Θρασύβουλου Μακρή.
Ο Μιχαήλ Χρυσοχόος πέθανε πλήρης ημερών, το 1921, σε ηλικία 87 ετών.
Η πόλη της Λάρισας αφιέρωσε προς τιμήν του έναν κεντρικό δρόμο της, την οδό Χρυσοχόου, η οποία βρίσκεται στη συνοικία του Αγ. Κωνσταντίνου, πίσω από το διδακτήριο του Ε΄ Δημοτικού Σχολείου και καταλήγει κάθετα στην οδό 23ης Οκτωβρίου.
Βιβλιογραφικές παραπομπές
Κατηγορία:Έλληνες χαρτογράφοι Κατηγορία:Έλληνες συγγραφείς
Ελλανοδίκες
300px|μικρογραφία|δεξιά|Οι Ελλανοδίκες είχαν την τιμή να απονέμουν τα βραβεία στους νικητές των αγωνισμάτων, [[Κύλιξ|Κύλικας του 520-510 π.Χ.]] Οι Ελλανοδίκες (Αρχαία Ελληνικά: Ἑλλανοδίκαι) που αποδίδεται ως οι «Δικαστές των Ελλήνων», ήταν οι ανώτατοι κριτές και δικαστές των Αρχαίων Ολυμπιακών Αγώνων.
Ιστορικό
Οι Ελλανοδίκες διασφάλιζαν την διαιτησία των αγώνων και είχαν ως ιερό καθήκον να διατηρούν το επίπεδο και την κληρονομιά των Αγώνων, καθώς και να καθιστούν σίγουρο ότι οι κανόνες τηρούνται. Αρχικά επονομάζονταν Αγωνοθέτες, που αποδίδεται ως «διοργανωτές των αγώνων», αλλά αργότερα επικράτησε η ονομασία «Ελλανοδίκες».
Οι Ελλανοδίκες καλούνταν στην Ήλιδα δέκα μήνες πριν από την έναρξη των αγώνων και συγκεκριμένα στον οίκο των Ελλανοδικών. Εκεί εκπαιδεύονταν ώστε να είναι σε θέση να ανταποκριθούν στα καθήκοντα και στις υποχρεώσεις που τους είχαν ανατεθεί. Ένα μήνα πριν από την έναρξη των Ολυμπιακών Αγώνων, μετέβαιναν στην Ολυμπία όπου επιτηρούσαν τις προπονήσεις των αθλητών, αποκλείοντας αυτούς που παρουσίαζαν χαμηλές επιδόσεις, αλλά και όσους επεδείκνυαν χαμηλά επίπεδα ήθους και συμπεριφοράς.
Κατά τη διάρκεια των αγώνων, επέβλεπαν την τήρηση των κανονισμών και είχαν την τιμή να απονέμουν τα βραβεία στους νικητές των αγωνισμάτων. Παράλληλα, μπορούσαν να αποβάλουν από τους αγώνες αθλητές που παραβίαζαν τους κανόνες, ενώ είχαν το δικαίωμα να χρησιμοποιούν τη βία προς συνετισμό κάποιου αθλητή ή προπονητή σε περίπτωση ανυπακοής προς τα κελεύσματά τους. Βοηθοί των Ελλανοδικών κατά τη διάρκεια των αγώνων, ήταν οι αφέτες, οι αλυτάρχες, οι κριτές και οι ραβδούχοι.
Οι αποφάσεις των Ελλανοδικών μπορούσαν να εφεσιβληθούν και να κριθούν από τη Βουλή των Ηλείων. Αν κάποιος Ελλανοδίκης είχε αποδεδειγμένα υποπέσει σε σφάλμα, η Βουλή τον καταδίκαζε, δεν ήταν όμως δυνατή η μεταβολή του αποτελέσματος ενός αγώνα, καθώς η απόφαση ενός Ελλανοδίκη ήταν τελεσίδικη.
Παραπομπές
Κατηγορία:Αρχαίοι Ολυμπιακοί Αγώνες Κατηγορία:Αρχαίοι Έλληνες ανά ιδιότητα Κατηγορία:Διαιτητές Κατηγορία:Τίτλοι στην Αρχαία Ελλάδα
Powerage
Powerage είναι ο τίτλος του πέμπτου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 5 Μαΐου του 1978 μέσω της δισκογραφικής εταιρείας "Atlantic Records" στην Ευρώπη και στις 25 Μαΐου του ίδιου έτους στον υπόλοιπο κόσμο.
Ο κιθαρίστας των Rolling Stones, Κιθ Ρίτσαρντς, έχει δηλώσει ότι αυτός είναι ο αγαπημένος του δίσκος.
Ιστορία του δίσκου
left|thumb|150px|Ο Μπον Σκοτ σε ζωντανή εμφάνιση το 1979 Το "Powerage" ηχογραφήθηκε στα "Albert Studios" του Σίδνεϊ στις αρχές του 1978, με τη σύνθεση του συγκροτήματος να αλλάζει, αφού ο Μαρκ Έβανς αντικαταστάθηκε από τον Κλιφ Ουίλιαμς. Αυτό ήταν το πρώτο άλμπουμ των AC/DC το οποίο κυκλοφόρησε με το ίδιο εξώφυλλο σε όλο τον κόσμο και το τελευταίο άλμπουμ, μέχρι το 2000, στο οποίο την παραγωγή έκαναν ο Χάρι Βάντα και ο Τζορτζ Γιανγκ. Η ευρωπαϊκή έκδοση βινυλίου του "Powerage" περιελάμβανε το επιπλέον κομμάτι "Cold Hearted Man".
Ο δίσκος κυκλοφόρησε τον Μάιο του 1978, σκαρφαλώνοντας στο # 26 των βρετανικών τσαρτ, ενώ μπήκε στο Top-20 στη Γαλλία, την Ολλανδία και τη Σουηδία, αλλά δεν κατάφερε να μπει στο Top-100 του Billboard, στις Ηνωμένες Πολιτείες. Το τραγούδι "Rock 'n' Roll Damnation" αποτέλεσε το σινγκλ του άλμπουμ και στη δεύτερη του πλευρά υπήρχε το κομμάτι "Sin City". Το σινγκλ έφθασε στο # 24 στη Μεγάλη Βρετανία, την υψηλότερη θέση από οποιοδήποτε άλλο τραγούδι του συγκροτήματος κατά τη δεκαετία του '70.
Το "Powerage" έλαβε θετικές κριτικές με το "Allmusic" να του δίνει 3,5 αστέρια με άριστα τα πέντε, το "Ultimate Guitar" 9,4 και το "The Metal Observer" 10/10.
Το συγκρότημα περιόδευσε για το άλμπουμ ξεκινώντας στα τέλη Απριλίου του 1978 από το Γουλβερχάμπτον της Αγγλίας, συνεχίζοντας στην Ευρώπη μέχρι τις 29 Μαΐου. Στη συνέχεια μεταφέρθηκαν στη Βόρεια Αμερική, όπου παρέμειναν για τέσσερις μήνες μέχρι τις αρχές Οκτωβρίου δίνοντας 71 συναυλίες. Τους δύο τελευταίους μήνες της περιοδείας, το συγκρότημα πραγματοποίησε εμφανίσεις στη Γερμανία, την Ολλανδία, το Βέλγιο, τη Γαλλία, τη Σουηδία και τη Μεγάλη Βρετανία.
Τραγούδια
1. Rock 'n' Roll Damnation (A. Young, M. Young, Scott) - 3:37
2. Down Payment Blues (A. Young, M. Young, Scott) - 6:03
3. Gimme a Bullet (A. Young, M. Young, Scott) - 3:21
4. Riff Raff (A. Young, M. Young, Scott) - 5:11
5. Sin City (A. Young, M. Young, Scott) - 4:45
6. What's Next to the Moon (A. Young, M. Young, Scott) - 3:31
7. Gone Shootin'  (A. Young, M. Young, Scott) - 5:05
8. Up to My Neck in You (A. Young, M. Young, Scott) - 4:13
9. Kicked in the Teeth (A. Young, M. Young, Scott) - 3:53
Βραβεία
Powerage (άλμπουμ)
Αυστραλία (ARIA Certification) : 3 x πλατινένιος
Ηνωμένες Πολιτείες (RIAA Certification) : Πλατινένιος
Ηνωμένο Βασίλειο (BPI Certification) : Ασημένιος
Ελβετία (IFPI Certification) : Χρυσός
Γαλλία (SNEP Certification) : Χρυσός
Πηγές
Κατηγορία:Άλμπουμ του 1978 Κατηγορία:Άλμπουμ των AC/DC
Τζορτζ Μπους (πρεσβύτερος)
Ο Τζορτζ Χέρμπερτ Ουόκερ Μπους (αγγλ. George Herbert Walker Bush, 12 Ιουνίου 1924 – 30 Νοεμβρίου 2018), ήταν Αμερικανός πολιτικός και επιχειρηματίας που υπηρέτησε ως 41ος Πρόεδρος των Ηνωμένων Πολιτειών (1989-1993) και ως 43ος Αντιπρόεδρος των Ηνωμένων Πολιτειών επί Προέδρου Ρήγκαν (1981-1989). Ήταν μέλος του Ρεπουμπλικανικού Κόμματος.
Ορκίστηκε Πρόεδρος, τον Ιανουάριο του 1989, ενώ ηττήθηκε στις εκλογές του 1992 από τον Μπιλ Κλίντον.
Προηγουμένως, υπηρέτησε ως 11ος Διευθυντής της Κεντρικής Υπηρεσίας Πληροφοριών (CIA) (1976-1977), ως Πρέσβης των ΗΠΑ στην Κίνα (1973-1974), ως Πρόεδρος της Εθνικής Ρεπουμπλικανικής Επιτροπής, ως 10ος Πρεσβευτής των Ηνωμένων Πολιτειών στον ΟΗΕ (1971-1973), καθώς και ως Μέλος της Βουλής των Αντιπροσώπων των ΗΠΑ για την 7η περιφέρεια του Τέξας (1967-1971).
Προσωπική Ζωή
Το 1945 παντρεύτηκε την Μπάρμπαρα Πιρς. Έκαναν 6 παιδιά. Παιδιά του, είναι ο 43ος Πρόεδρος των ΗΠΑ Τζορτζ Μπους και ο πρώην Κυβερνήτης της Φλόριντα Τζεμπ Μπους.
Θάνατος
Απεβίωσε την Παρασκευή 30 Νοεμβρίου του 2018 από φυσικά αίτια σε ηλικία 94 ετών.
Πολιτική
Το Μάρτιο του 1971, ο τότε Πρόεδρος Νίξον, τον διόρισε Πρέσβη των ΗΠΑ στον ΟΗΕ, θέση στην οποία παρέμεινε έως το 1973, όπου ανέλαβε Πρόεδρος της Εθνικής Επιτροπής του Ρεπουμπλικανικού Κόμματος έως το 1974.
Το 1974, ο Πρόεδρος Φορντ, τον διόρισε Πρέσβη των ΗΠΑ στην Κίνα. Το 1976, ανέλαβε Διευθυντής της Κεντρικής Υπηρεσίας Πληροφοριών των ΗΠΑ (CIA), θέση στην οποία παρέμεινε έως την λήξη της θητείας του Φορντ.
Αντιπρόεδρος των ΗΠΑ (1981-1989)
Ύστερα από την εκλογική νίκη του Ρεπουμπλικανού Ρόναλντ Ρήγκαν στις εκλογές του 1980, ο Μπους ως συνυποψήφιός του, εξελέγη 43ος Αντιπρόεδρος των Ηνωμένων Πολιτειών, και ορκίστηκε στις 20 Ιανουαρίου 1981. Επανεξελέγη στις εκλογές του 1984 και παρέμεινε στο αξίωμα έως τις 20 Ιανουαρίου 1989.
Πρόεδρος των ΗΠΑ (1989-1993)
Ο Μπους, στις εκλογές του 1988, κατάφερε να εκλεγεί 41ος Πρόεδρος των Ηνωμένων Πολιτειών, έναντι του Δημοκρατικού ανθυποψήφιού του Μάικλ Δουκάκη. Παρέμεινε στο αξίωμα έως τις 20 Ιανουαρίου 1993, αφού δεν κατάφερε να επανεκλεγεί πρόεδρος στις εκλογές του 1992, χάνοντας από τον Δημοκρατικό Μπιλ Κλίντον.
Παραπομπές
Κατηγορία:Πρόεδροι των ΗΠΑ Κατηγορία:Αντιπρόεδροι των ΗΠΑ Κατηγορία:Οικογένεια Μπους Κατηγορία:Πρόεδροι του Συμβουλίου Ασφαλείας του ΟΗΕ Κατηγορία:Πρόσωπο της Χρονιάς (περιοδικό Time) Κατηγορία:Απόφοιτοι του Πανεπιστημίου Γέιλ Κατηγορία:Αμερικανοί πολιτικοί Κατηγορία:Αμερικανοί επιχειρηματίες Κατηγορία:Μέλη της Βουλής των Αντιπροσώπων (ΗΠΑ) Κατηγορία:Διευθυντές της CIA
Αστυνομία του Παρισιού
Η Αστυνομία του Παρισιού (γαλλικά: Préfecture de police de Paris, κυριολεκτικά: Νομός της Αστυνομίας του Παρισιού), με επικεφαλής τον Νομάρχη της Αστυνομίας (Préfet de police), είναι υπηρεσία της Κυβέρνησης της Γαλλίας και μέρος της γαλλικής Εθνικής Αστυνομίας, η οποία παρέχει τη δύναμη της αστυνομίας για την πόλη του Παρισιού και τα τρία περιαστικά διαμερίσματα (γνωστά ως Πετίτ Κουρόν), το Ω-ντε-Σεν, το Σεν-Σαιν-Ντενί και το Βαλ-ντε-Μαρν. Είναι επίσης υπεύθυνη των υπηρεσιών έκτακτης ανάγκης, όπως της Πυροσβεστικής Υπηρεσίας του Παρισιού και εκτελεί διοικητικά καθήκοντα, όπως η έκδοση δελτίων ταυτότητας και αδειών οδήγησης ή την παρακολούθηση παροίκων. Ο Νομός της Αστυνομίας έχει επίσης περιορισμένα καθήκοντα ασφάλειας στην ευρύτερη περιοχή του Ιλ-ντε-Φρανς.
Εδρεύει σε ένα μεγάλο κτίριο που βρίσκεται στην Place Louis Lépine του Ιλ ντε λα Σιτέ. Το κτίριο χτίστηκε ως στρατώνας για την Δημοκρατική Φρουρά το διάστημα μεταξύ 1863 και 1867 από τον αρχιτέκτονα Πιερ-Βικτόρ Καγιάτ και παραδόθηκε στο Νομό της Αστυνομίας του Παρισιού το 1871.
Ως πρωτεύουσα της Γαλλίας, με κυβερνητικά συγκροτήματα, γραφεία και ξένες πρεσβείες, το Παρίσι παρουσιάζει ειδικά ζητήματα ασφαλείας και δημόσιας τάξης. Κατά συνέπεια, η εθνική κυβέρνηση έχει αναλάβει την ευθύνη για την εφαρμογή του νόμου και των υπηρεσιών έκτακτης ανάγκης. Στις 15 Μαρτίου του 1667, ο Λουδοβίκος ΙΔ΄ δημιούργησε τη Γενική Υπολοχανία της Αστυνομίας (lieutenance générale de police), η οποία διαλύθηκε κατά την έναρξη της Γαλλικής Επανάστασης το 1789 και αντικαταστάθηκε από το σημερινό Νομό της Αστυνομίας του Παρισιού, ο οποίος δημιουργήθηκε από τον Ναπολέοντα στις 17 Φεβρουαρίου του 1800. Το Παρίσι δεν διαθέτει δημοτική αστυνομία του και η Εθνική Αστυνομία παρέχει αυτές τις υπηρεσίες απευθείας ως υποδιαίρεση του Υπουργείου Εσωτερικών της Γαλλίας.
Ηλίας Κελεσίδης
Ο Ηλίας Κελεσίδης ήταν Έλληνας ποδηλάτης γεννημένος στις 20 Ιουνίου του 1953 στο Μπρνο Τσεχοσλοβακίας, και υπήρξε ένας από τους αναμορφωτές του αθλήματος στην Ελλάδα. Απεβίωσε στις 30 Μαρτίου του 2007.
Η κόρη του, Ιλιόνη Κελεσίδη, είναι αθλήτρια πετοσφαίρισης στον Παναθηναϊκό.
Καριέρα
Ο Ηλίας Κελεσίδης εγκαταστάθηκε στην Ελλάδα ερχόμενος από την Τσεχοσλοβακία ως ολοκληρωμένος αγωνιστικά ποδηλάτης και εντάχθηκε στον Μελιτέα Θεσσαλονίκης. Το 1978 μεταγράφηκε στην ομάδα ποδηλασίας του Παναθηναϊκού και αγωνίστηκε με το σύλλογο έως το 1986. Με την συνεισφορά του ο Παναθηναϊκός κατέκτησε 2 Πρωταθλήματα Δημοσίας Οδού (1978, 1980). Σε ατομικό επίπεδο κατέκτησε με τα χρώματα του Παναθηναϊκού όλους τους τίτλους στο Πρωτάθλημα Δημοσίας Οδού το διάστημμα 1979-1985. Ο Κελεσίδης φόρεσε το χάλκινο μετάλλιο με την ομάδα του Τριφυλλιού στον Διεθνή Γύρο Λιέγης ανάμεσα σε 21 ομάδες, κατά βάση επαγγελματικές. Κατέκτησε δε, σημαντικές νίκες σε αγώνες στην Ελλάδα με κορυφαίες στιγμές της καριέρας του την 1η θέση στην ανάβαση Πάρνηθας το 1978 και στο Γύρο Θυσίας το 1980.
Εθνική Ελλάδος
Στους Βαλκανικούς Αγώνες κέρδισε τρία Χρυσά μετάλλια: το 1979 (παρά την πτώση και τον τραυματισμό του μετά από σπρώξιμο αντίπαλου ποδηλάτη), το 1983 και το 1984, τρία Ασημένια και δύο Χάλκινα. Κατέκτησε επίσης τη νίκη σε 8 διεθνείς αγώνες ποδηλασίας. Το 1979 ανέβηκε στο ψηλότερο σκαλί στον αγώνα αντοχής του Μπέργκαμο, σε μια διοργάνωση στην οποία μετείχαν 13 εθνικές και 30 ιταλικές ομάδες. Το 1981 αναδείχθηκε πρώτος στον δύσκολο ποδηλατικό γύρο της Αγύπτου, μία πρωτιά που αποτέλεσε ένα σπουδαίο επίτευγμα.
Προπονητική καριέρα
Οι προπονητικές μέθοδοι που εισήγαγε οδήγησαν και άλλους Έλληνες αθλητές σε διεθνείς επιτυχίες. Μετά την αποχώρησή του από την ενεργό δράση ανέλαβε τη θέση του προπονητή της Εθνικής Ελλάδος. Από το 2004 έως το 2006 υπήρξε τεχνικός σύμβουλος της Ελληνικής Ομοσπονδίας Ποδηλασίας.
Στις 30 Μαρτίου του 2007 απεβίωσε σε ηλικία 54 ετών από ανακοπή καρδιάς, δίχως να έχει παρουσιάσει νωρίτερα προβλήματα υγείας.
Εξωτερικοί σύνδεσμοι - Πηγές
Κατηγορία:Έλληνες αθλητές της ποδηλασίας Κατηγορία:Ποδηλάτες ΠΑΟ Κατηγορία:Έλληνες Βαλκανιονίκες
Loona
Οι Loona (κορεατικά: 이달의 소녀, ή αλλιώς Girl Of The Month, στυλιζαρισμένο ως LOOΠΔ) είναι γυναικείο μουσικό συγκρότημα από τη Νότια Κορέα, που αποτελείται από 12 μέλη, τις: Heejin, Hyunjin, Haseul, Yeojin, Vivi, Kim Lip, Jinsoul, Choerry, Yves, Chuu, Gowon και Olivia Hye. Δημιουργήθηκαν από την Blockberry Creative και έκαναν το ντεμπούτο τους ως γκρουπ στις 20 Αυγούστου 2018 με τα κομμάτια "FavOriTe" και "Hi High" από το άλμπουμ [+ +]. Το γκρουπ χωρίζεται επιπλέον σε τρία sub units, ενώ κάθε μέλος έχει το δικό του σόλο κομμάτι. Τα μέλη δεν έχουν συγκεκριμένους ρόλους μέσα στο γκρουπ (με εξαίρεση την Haseul, που είναι η αρχηγός του). Πιστεύω τους είναι η γυναικεία απελευθέρωση και χειραφέτηση ανεξαρτήτως χρώματος, θρησκείας, εθνικότητας και σεξουαλικού προσανατολισμού, έχοντας ως σλόγκαν τη φράση "All LΟΟΝΑs are One".
Δημιουργία: 2016-2018
Από τον Απρίλιο του 2017 έως τον Ιούλιο του 2017 αποκαλύφθηκαν τα επόμενα τρία κορίτσια, με την Jinsoul να θεωρείται αρχικά το 6ο μέλος του γκρουπ, αλλά παρ' όλα αυτά τη θέση της να παίρνει η Kim Lip, η οποία έκανε debut το Μάιο με το τραγούδι "Eclipse", σηματοδοτώντας την αλλαγή στη μουσική πορεία του γκρουπ και επομένως ένα καινούριο sub unit. Το δεύτερο sub unit του γκρουπ με το όνομα ODD EYE CIRCLE αποτελείται από τις Kim Lip, Jinsoul και Choerry και έκανε το ντεμπούτο του στις 12 Σεπτεμβρίου 2017. Παράλληλα οι Heejin, Hyunjin και Haseul περνάνε από οντισιόν για το κορεάτικο survival show "Mix Nine" και τα δύο πρώτα μέλη καταφέρνουν να διαγωνιστούν, με τη Heejin να καταλήγει στην τελική τετράδα.
Στο διάστημα Νοέμβριος 2017-Μάρτιος 2018 αποκαλύπτονται τα τέσσερα τελευταία μέλη του γκρουπ, ξεκινώντας από την Yves, η οποία έγινε επίσημα μέλος στις 14 Νοεμβρίου 2017 με το τραγούδι "New", φέρνοντας για πρώτη φορά το μουσικό είδος της soultronic στην Κορέα. Το ολοκληρωμένο γκρουπ κλείνει με το debut της Olivia Hye στις 14 Μαρτίου του 2018. Τα τέσσερα τελευταία κορίτσια (Yves, Chuu, Gowon, Olivia Hye) απαρτίζουν το τελευταίο sub unit του γκρουπ με όνομα YYXY (Youth Youth by Young).
Μέλη
Το γκρουπ αποτελείται από 12 μέλη, τα οποία συνήθως αναφέρονται με τη σειρά που έκαναν το ντεμπούτο τους.
Odd Eye Circle
μικρογραφία|Loona Odd Eye Circle, το δεύτερο sub-unit του γκρουπ, Νοέμβριος 2017 Το Odd Eye Circle (κορεατικά: 이달의 소녀 오드아이써클, αρχικά: OEC) είναι το δεύτερο sub unit του γκρουπ και χαρακτηρίζεται ως το καλοκαιρινό unit, κάνοντας το ντεμπούτο τους στις 21 Σεπτεμβρίου 2017 με το τραγούδι Girl Front και το άλμπουμ Mix & Match. Στις 31 Οκτωβρίου 2017 κυκλοφόρησε και το δεύτερο άλμπουμ τους με τίτλο Max & Match. Αποτελείται από τρία μέλη, τις: Kim Lip, Jinsoul και Choerry με αρχηγό την Kim Lip. Το ντεμπούτο τους σηματοδότησε μια καινούρια αρχή για τη μουσική του γκρουπ, καθώς ο ήχος τους, οι στίχοι τους και η θεματολογία του sub unit απείχε κατά πολύ από αυτή του 1/3.
yyxy
μικρογραφία|Loona yyxy, το τρίτο και τελευταίο sub-unit του γκρουπ, Σεπτέμβριος 2018 Το yyxy (youth youth by young, κορεατικά: 와와바와) είναι το τελευταίο sub unit του γκρουπ και αποτελείται από τα τέσσερα τελευταία μέλη του, τις Yves, Chuu, Gowon και Olivia Hye με αρχηγό την Yves. Έκαναν το ντεμπούτο τους στις 30 Μαρτίου 2018 με το τραγούδι love4eva, το οποίου το βίντεο γυρίστηκε στη Βουδαπέστη. Σε αντίθεση με τα άλλα δύο sub units, το yyxy κυκλοφόρησε μόνο ένα άλμπουμ (beauty&thebeat), το οποίο έγινε το άλμπουμ με τις μεγαλύτερες πωλήσεις ανάμεσα στα sub units.
Κατάλακκο Λήμνου
Το Κατάλακκο ή ο Κατάλακκος είναι χωριό της Λήμνου. Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης).
Οροπέδιο Ντέκκαν
Το Οροπέδιο Ντέκκαν είναι ένα ευρύτατο υψίπεδο στην Ινδία, που δεσπόζει στο μεγαλύτερο μέρος του κεντρικού και περισσότερο του νοτίου τμήματος της χώρας. Με υψόμετρο που ξεκινά από τα 100 μ. βόρεια, φθάνει τα 1000 μ. στα νότι-δυτικα, με μια ελαφρά κλίση προς τα ανατολικά, σε σχήμα τριγώνου αντίστροφου με εκείνο που παρουσιάζει η ινδική χερσόνησος.
Κατάλακκο Λήμνου
Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του  Δήμου Ατσικής. Παλαιότερα ανήκε στον νομό Λέσβου.
Οροπέδιο Ντέκκαν
Γενικά
Το οροπέδιο Ντέκκαν, που το όνομά του στη σανσκριτική είναι Ντάκσινα, ( dákṣiṇa = νότια, χώρα του νότου), οριοθετείται βόρεια από τον ποταμό Νερμπουντά, της πεδιάδας του Γάγγη, νότια από τον ποταμό Κρίσνα και δυτικά και ανατολικά από τους ορεινούς όγκους (οροσειρές) των δυτικών και ανατολικών Γκατς αντίστοιχα, καλύπτοντας ένα ευρύ φάσμα των οικοτόπων της ινδικής αυτής περιοχής. Το οροπέδιο αποστραγγίζεται από δύο κύριους ποταμούς,με τους παραποτάμους τους, που διαρρέουν αυτό στο κεντρικό και νότιο τμήμα του, ο ποταμός Γκοντάβαρι και ο ποταμός Κρίσνα, που και εκ της ανατολικής κλίσης του, εκβάλουν και οι δύο στον Κόλπο της Βεγγάλης. Το δε κλίμα που παρατηρείται σ΄ αυτό είναι από ημιάνυδρο, δυτικά, μέχρι έντονο τροπικό, ανατολικά.
Κατάλακκο Λήμνου
Βρίσκεται στη βορειοδυτική ορεινή περιοχή του νησιού και έχει 116 κατοίκους (2001). Στο δημοτικό διαμέρισμα Κατάλακκου ανήκει και η ακατοίκητη νησίδα Σεργίτσι, που βρίσκεται απέναντι από το ακρωτήριο Αγριλιά της βόρειας ακτής της Λήμνου.
Οροπέδιο Ντέκκαν
Γενικά
Στον πολιτικό χάρτη το οροπέδιο Ντέκκαν εκτείνεται σε περισσότερες από οκτώ ομόσπονδες πολιτείες της Ινδίας.
Κατάλακκο Λήμνου
Όνομα-Θέση
Το όνομα του χωριού οφείλεται στη θέση που είναι κτισμένο, στο βάθος μιας ρεματιάς (λάκκου). Είναι τόσο καλά κρυμμένο ώστε ο επισκέπτης δεν το αντικρίζει παρά μόνο όταν φθάσει στο χείλος του υπερκείμενου υψώματος.
Οροπέδιο Ντέκκαν
Γεωλογία
Από γεωλογικής άποψης το οροπέδιο Ντέκκαν θεωρείται το αρχαιότερο έδαφος της Ινδικής χερσονήσου. Αποτελείται κυρίως από μεταμορφωμένα πετρώματα διαφόρων χρονικών σταδίων, η ηλικία των οποίων κυμαίνεται από 300 μέχρι 500 εκατομμύρια χρόνια.
Κατάλακκο Λήμνου
Όνομα-Θέση
Το τοπωνύμιο εκφέρεται άλλοτε ως αρσενικό: ο Κατάλακκος κι άλλοτε ως ουδέτερο: το Κατάλακκον. Πιθανότατα πρόκειται για το βυζαντινό οικισμό Καταπόταμον (το), ο οποίος αναφέρεται το 1284 και το 1355 σε απογραφικά πρακτικά της μονής Μεγίστης Λαύρας του Αγίου Όρους.
Οροπέδιο Ντέκκαν
Γεωλογία
Μετά τον έντονο σεισμό του 1957 έπαψε να χαρακτηρίζεται ως περιοχή σχετικής σεισμικής σταθερότητας.
Κατάλακκο Λήμνου
Το μετόχι "Γομάτι"
Πριν μετοικήσουν εδώ για λόγους προστασίας από την πειρατεία, πολλοί κάτοικοι ζούσαν στη βορινή ακτή του νησιού ως πάροικοι σε μοναστηριακά κτήματα στη θέση Γομάτι (το) ή Γομάτου (του). Στο Γομάτι υπήρχε η μονή της Θεοτόκου, ανεξάρτητη ως το 12ο αιώνα και μετόχι της Μεγίστης Λαύρας στη συνέχεια.
Μονή Γομάτου, η οποία προσαρτήθηκε στη Μεγ. Λαύρα, αναφέρεται και στη Χαλκιδική το 10ο και τον 11ο αιώνα. Στην περιοχή είχε ιδιοκτησίες ο βυζαντινός στρατηγός Γόρματος, τις οποίες δώρισε στη μονή κι έτσι προήλθε το τοπωνύμιο. Το 1284 εθεωρείτο το πλουσιότερο μετόχι της Λαύρας με περιουσία 19.000 μόδια.
Το 1565 σε πατριαρχικό έγγραφο αναφέρονται ως κτήματα της Λαύρας "ο Άγιος Κήρυκος, ο έγγιστα του Γομάτου και η Παναγία του Γομάτου". Οι ιδιοκτησίες αυτές επιβεβαιώνονται και σε νεότερα έγγραφα του 1615 και του 1631, στα οποία συμπληρώνεται ότι ανήκαν στη μονή πριν από την Άλωση της Πόλης. Η μονή των Αγίων Κηρύκου και Ιουλίτης στα νότια του Γομάτου ήταν κι αυτή ανεξάρτητη πριν γίνει μετόχι της Λαύρας.
Τον Ιούλιο του 1858 επισκέφτηκε το μετόχι του Γομάτου ο Γερμανός αρχαιολόγος Conze και διανυκτέρευσε σε αυτό μαζί με την ακολουθία του. Βρήκε ένα νάνο μοναχό, που τους καλοδέχτηκε. Υπήρχε ακόμη ένας καλόγερος, οικονόμος, ο οποίος επιστατούσε και το έρημο μετόχι του Χάρακα για λογαριασμό της Λαύρας. Επίσης, στο μετόχι εργάζονταν ως βοηθητικό προσωπικό διάφοροι άνδρες και γυναίκες, ίσως αμισθί, διότι τις χαρακτηρίζει "δούλες".
Το 1856-59 το Γομάτι φορολογήθηκε στα βασιλικά δοσίματα με 300 γρόσια. Ως το 1928 στο μετόχι κατοικούσαν δυο καλόγεροι. Τότε κατείχε έκταση 4.000 στρεμμάτων, η οποία απαλλοτριώθηκε και μοιράστηκε σε κατοίκους των χωριών Σαρδές και Κατάλακκο.
Την περίοδο 1940-51 το Γομάτιον αποτέλεσε ξεχωριστό οικισμό της τότε κοινότητας Καταλάκκου.
Μεσαιωνικά μνημεία
Στα μεσαιωνικά κατάλοιπα της περιοχής συγκαταλέγεται και το Παλαιόκαστρο του Σφουγγαρά στον όρμο του Γομάτου, που αναφέρεται από το 1284 σε έγγραφα της Μεγ. Λαύρας ως όριο των κτήσεων του εκεί μετοχιού. Σήμερα αποκαλείται Μικρό Καστέλι και στην περιοχή έχει εντοπιστεί προϊστορικός οικισμός, ο οποίος δεν έχει ακόμα ανασκαφτεί εκτεταμένα.
Άλλο ένα κάστρο, μάλλον μεταβυζαντινό, υπάρχει σε λόφο ύψους διακοσίων μέτρων στα δυτικά του χωριού, ο οποίος δεσπόζει της πεδινής έκτασης μεταξύ του χωριού και του όρμου Γομάτι. Σύμφωνα με τον Κώστα Κοντέλλη, το κάστρο αυτό επικοινωνούσε με φρυκτωρίες με μια σειρά από πύργους και καστέλια που βρίσκονταν κοντύτερα στις ακτές. Έτσι υπήρχε ένα πλήρες πλέγμα άμυνας σε περιπτώσεις επιδρομών.
Ιστορικές αναφορές
Το 1858 το επισκέφθηκε ο Conze, ο οποίος το σημείωσε και στο χάρτη του ως Katalako. Το 1863 καταγράφηκαν 92 οικογένειες, που είχαν γίνει 95 το 1874, δείγμα μικρής πληθυσμιακής αύξησης. Επίσης, το 1874 υπήρχαν 113 σπίτια. Το ίδιο έτος αναφέρεται ότι υπαγόταν στη δημαρχία Σαρδών.
Ο ναός
Ο ναός του χωριού, ο Άγιος Μόδεστος, χτίστηκε το 1856 με δαπάνη και εργασία των κατοίκων. Έχει απλή δίρριχτη στέγη και στο εσωτερικό του δεσπόζουν τα πολύχρωμα ξυλόγλυπτα θωράκια, έργα των αρχών του 20ού αιώνα.
Ο Άγιος Μόδεστος θεωρείται προστάτης των ζώων και στο πανηγύρι του, στις 18 Δεκεμβρίου, γινόταν μεγάλο προσκύνημα από τους κεχαγιάδες των γύρω περιοχών, οι οποίοι έρχονταν αποβραδίς και διανυκτέρευαν εκεί.
Το σχολείο
Από το 1896 λειτούργησε μονοτάξιο σχολείο στο χωριό, το οποίο έγινε κοινοτικό το 1905. Στεγαζόταν σε ένα κτίριο που βρισκόταν κοντά στο ναό ως το 1930 που κτίστηκε νέο διδακτήριο. Επίσης, το χωριό διέθετε οικία για το δάσκαλο, την οποία είχε δωρίσει ο Χαράλαμπος Ζωνάρας ή Τσερίδης. Το 1919 συστάθηκε μονοθέσιο εξατάξιο δημοτικό, το οποίο αναβαθμίστηκε σε διθέσιο την περίοδο 1959-70. Λειτούργησε ως τις αρχές της δεκαετίας του '90.
Στο σχολείο δίδαξαν μεταξύ άλλων οι: παπα-Θανάσης (πριν το 1909), Σπύρος Γεωργιάδης (1916-23), παπα-Σπύρος Μπαμπασίκας (1925-29), Αχιλλεύς Χριστοδούλου (1930-35), Λάζαρος Γιωτόπουλος (1934-46 και 1952-57), Αργυρώ Λάππα (1960-63), Βάιος Ρηγόπουλος (1963-67), Ιωάννης Παπαπορφυρίου (1967-76), Γαβριήλ Γουδέλης (1967-70), Κώστας Κοντέλλης κ.ά.
Πληθυσμός
Το 1918 το χωριό απετέλεσε κοινότητα, στην οποία το 1928 απογράφηκαν 292 άτομα.
Το 2001 απογράφηκαν μόλις 116 άτομα.Ο πληθυσμος του νησιου σημερα[2013]δεν υπερβαινει τους 55 κατοικους.[μονιμοι κατοικοι]
Αξιοθέατα
thumb|right|100px|Παραλία Γομάτι" Μοναδικής ομορφιάς αξιοθέατα της περιοχής που συγκεντρώνουν πολλούς επισκέπτες αλλά και ιδιότυπα οικοσυστήματα είναι:
Βιβλιογραφία
Κατηγορία:Χωριά της Λήμνου
Προφύλαξη πριν από την έκθεση - PrEP
μικρογραφία| Δισκία Truvada, ένας συνδυασμός tenofovir / emtricitabine που χρησιμοποιείται για προφύλαξη πριν από την έκθεση στον HIV Η προφύλαξη πριν από την έκθεση ( PrEP ) είναι φάρμακα που χρησιμοποιούνται για την πρόληψη της εξάπλωσης της νόσου του HIV σε άτομα που δεν έχουν ακόμη εκτεθεί σε παράγοντα που προκαλεί ασθένεια, συνήθως έναν ιό. Ο όρος αναφέρεται συνήθως στην ειδική χρήση αντιικών φαρμάκων ως στρατηγική για την πρόληψη του HIV / AIDS. Το PrEP είναι μία από τις πολλές στρατηγικές πρόληψης του HIV για άτομα που είναι αρνητικά στον HIV, αλλά έχουν επίσης υψηλότερο κίνδυνο να προσβληθούν από τον ιό HIV, συμπεριλαμβανομένων των σεξουαλικά ενεργών ενηλίκων με αυξημένο κίνδυνο HIV, των ατόμων που εμπλέκονται στη χρήση ενέσιμων ναρκωτικών (βλ. Ένεση ναρκωτικών ), και σεροδιαφορικά σεξουαλικά ενεργά ζευγάρια
Όταν χρησιμοποιείται σύμφωνα με τις οδηγίες, το PrEP έχει αποδειχθεί εξαιρετικά αποτελεσματικό, μειώνοντας τον κίνδυνο απόκτησης HIV έως 99%. , ο Παγκόσμιος Οργανισμός Υγείας (ΠΟΥ) προτείνει δύο συνδυασμούς φαρμάκων για χρήση ως PrEP για HIV: ο συνδυασμός tenofovir disoproxil και emtricitabine (Truvada) ή ο συνδυασμός tenofovir disoproxil και lamivudine (Cimduo). Τον Οκτώβριο του 2019, η Αμερικανική Υπηρεσία Τροφίμων και Φαρμάκων (FDA) ενέκρινε το συνδυασμό emtricitabine και tenofovir alafenamide (Descovy) για χρήση ως PrEP μαζί με το Truvada, το οποίο παρέχει παρόμοια επίπεδα προστασίας.
Ιατρικές χρήσεις
Στις Ηνωμένες Πολιτείες, οι οδηγίες της ομοσπονδικής κυβέρνησης προτείνουν τη χρήση προφύλαξης πριν από την έκθεση (PrEP) για ενήλικες με αρνητικό HIV με τα ακόλουθα χαρακτηριστικά:
Άλλες κυβερνητικές υπηρεσίες υγείας ανά τον κόσμο έχουν τις δικές τους εθνικές οδηγίες για τον τρόπο χρήσης του PrEP για την πρόληψη της μόλυνσης από τον ιό HIV σε άτομα υψηλού κινδύνου, όπως Μποτσουάνα, Καναδάς, Κένυα, Λεσόθο, Νότια Αφρική, Ουγκάντα, Ηνωμένο Βασίλειο, Ζάμπια και Ζιμπάμπουε.
Συχνά, απαιτείται εργαστηριακός έλεγχος πριν από την έναρξη του PrEP, συμπεριλαμβανομένου ενός τεστ για τον ιό HIV. Μόλις ξεκινήσει το PrEP, τα άτομα καλούνται να βλέπουν τον παροχέα τους τουλάχιστον κάθε τρεις έως έξι μήνες. Κατά τη διάρκεια αυτών των επισκέψεων, οι πάροχοι υγειονομικής περίθαλψης μπορεί να θέλουν να επαναλάβουν τις δοκιμές για τον ιό HIV, να ελέγξουν για άλλες σεξουαλικά μεταδιδόμενες λοιμώξεις, να παρακολουθήσουν τη λειτουργία των νεφρών ή / και να ελέγξουν για εγκυμοσύνη. Τα άτομα πρέπει να ελέγχθουν αρνητικά για τον ιό HIV πριν από την έναρξη του PrEP, επειδή τα άτομα που έχουν μολυνθεί με τον ιό HIV που λαμβάνουν φάρμακα PrEP διατρέχουν τον κίνδυνο να γίνουν ανθεκτικά στην emtricitabine. Κατά συνέπεια, αυτά τα άτομα με HIV λοίμωξη και αντίσταση στην emtricitabine θα έχουν λιγότερες επιλογές για την επιλογή φαρμάκων θεραπείας HIV.
Το PrEP έχει αποδειχθεί αποτελεσματικό στη μείωση του κινδύνου απόκτησης HIV σε άτομα με αυξημένο κίνδυνο. Ωστόσο, το PrEP ΔΕΝ είναι 100% αποτελεσματικό στην πρόληψη του HIV, ακόμη και σε άτομα που λαμβάνουν το φάρμακο σύμφωνα με τις οδηγίες. Έχουν αναφερθεί πολλές περιπτώσεις ατόμων που έχουν αποκτήσει HIV παρά τη λήψη του PrEP. Τα άτομα που λαμβάνουν PrEP μπορούν να χρησιμοποιούν στρατηγικές πρόληψης συνδυασμού μαζί με PrEP, όπως προφυλακτικά. Εάν κάποιος στο PrEP αποκτήσει HIV, μπορεί να βιώσει τα σημεία και τα συμπτώματα του HIV / AIDS.
Το PrEP λαμβάνεται συνήθως συνεχώς και καθημερινά μετά από πιθανή έκθεση. Το CDC συνιστά επισκέψεις παρακολούθησης τουλάχιστον κάθε 3 μήνες για να παρέχει τεστ HIV, συμβουλευτική για τη συμμόρφωση με τα φάρμακα, υποστήριξη μείωσης κινδύνου συμπεριφοράς, αξιολόγηση παρενεργειών, αξιολόγηση συμπτωμάτων ΣΜΝ και έλεγχος ΣΜΝ για σεξουαλικά ενεργά άτομα με συμπτώματα τρέχουσας λοίμωξης. Οι εξετάσεις εγκυμοσύνης πρέπει επίσης να γίνονται κάθε 3 μήνες για γυναίκα που μπορεί να μείνει έγκυος. Σε 3 μήνες και κάθε 6 μήνες μετά, αξιολογείται η νεφρική λειτουργία και η παρουσία βακτηριακού ΣΜΝ. Η αποτελεσματικότητα του PrEP σχετίζεται με την προσκόλληση, με την αποτελεσματικότητα να μειώνεται με την υποβέλτιστη προσκόλληση
Παρόλο που το καθημερινό, δοσολογικό πρόγραμμα από του στόματος εξακολουθεί να συνιστάται σε όλα τα άτομα που λαμβάνουν φάρμακα PrEP για την πρόληψη της λοίμωξης από HIV, η προληπτική προφύλαξη που προκαλείται από συμβάντα ή το ED-PrEP, είναι μια επιλογή για άνδρες που κάνουν σεξ με άνδρες. Το ED-PrEP αναφέρεται επίσης ως δόση "2 + 1 + 1", επειδή το δοσολογικό σχήμα περιλαμβάνει ένα άτομο που παίρνει δύο χάπια δύο έως είκοσι τέσσερις ώρες πριν από το σεξ, ένα χάπι είκοσι τέσσερις ώρες μετά τη λήψη των δύο πρώτων χαπιών, και ένα τελευταίο χάπι που έλαβε σαράντα οκτώ ώρες μετά τη λήψη των δύο πρώτων χαπιών. Αυτό το δοσολογικό σχήμα αποδείχθηκε αρχικά αποτελεσματικό για τη μείωση του σχετικού κινδύνου μόλυνσης από HIV κατά 86% στην τυχαιοποιημένη κλινική δοκιμή IPERGAY που πραγματοποιήθηκε στον Καναδά και τη Γαλλία το 2015. Σύμφωνα με τον ΠΟΥ, το ED-PrEP θα πρέπει να ληφθεί υπόψη για την πρόληψη της λοίμωξης από τον ιό HIV σε άνδρες που κάνουν σεξ με άνδρες που έχουν σχετικά σπάνια σεξ, που είναι σε θέση να σχεδιάσουν σεξ ή να καθυστερήσουν το σεξ για περίπου δύο ώρες και που θεωρούν αυτό το πρόγραμμα δοσολογίας βολικό. Το ED-PrEP δεν συνιστάται για χρήση σε άλλους πληθυσμούς, όπως cisgender ή τρανσέξουαλ γυναίκες και άνδρες που έχουν κολπικό ή / και πρωκτικό σεξ με γυναίκες, λόγω της έλλειψης διαθέσιμων δεδομένων ασφάλειας και αποτελεσματικότητας μελετώντας το ED-PrEP σε αυτούς τους πληθυσμούς. Το ED-PrEP μπορεί να είναι επωφελές για τη μείωση του βάρους των χαπιών για τα άτομα και τη μείωση του κόστους, καθώς χρειάζονται λιγότερα χάπια.
Το 2016, ο Παγκόσμιος Οργανισμός Υγείας (ΠΟΥ) ενοποίησε κατευθυντήριες γραμμές σχετικά με τη χρήση αντιρετροϊκών φαρμάκων για τη θεραπεία και την πρόληψη της λοίμωξης από τον ιό HIV υποστηρίζει τη χρήση του PrEP σε έγκυες και θηλάζουσες γυναίκες που βρίσκονται σε συνεχή και σημαντικό κίνδυνο μόλυνσης από τον ιό HIV. Σε κλινικές δοκιμές PrEP, η έκθεση σε PrEP που περιέχει TDF κατά το πρώτο τρίμηνο της εγκυμοσύνης δεν συσχετίστηκε με ανεπιθύμητη εγκυμοσύνη ή αποτελέσματα για βρέφη. Ο αυξημένος κίνδυνος μετάδοσης HIV από μητέρα σε παιδί υπερτερεί των πιθανών κινδύνων του PrEP. Οι κατευθυντήριες γραμμές σημειώνουν επίσης την ανάγκη συνεχούς παρακολούθησης εγκύων και θηλάζοντων γυναικών που λαμβάνουν PrEP. Ωστόσο, η παγκόσμια προσβασιμότητα PrEP για τις γυναίκες, συμπεριλαμβανομένων εκείνων που είναι έγκυες ή θηλάζουν, είναι περιορισμένη. Οι προσπάθειες για την αύξηση της προσβασιμότητας σε γυναίκες που διατρέχουν κίνδυνο για τον ιό HIV είναι απαραίτητες για τη μείωση των ποσοστών των παγκόσμιων μολύνσεων HIV.
Παραπομπές
Κατηγορία:Ιατρικές θεραπείες
Η Τέχνη (περιοδικό)
Το μηνιαίο λογοτεχνικό περιοδικό Η Τέχνη κυκλοφόρησε το 1898 και η σύνταξή του γινόταν αποκλειστικά στη δημοτική γλώσσα, καθιστώντας αυτό το πρώτο περιοδικό πριν από τον Νουµά. Η συγκεκριμένη περιοδική έκδοση συγκέντρωσε γύρω της νέους δηµιουργούς µε κοινό αίτηµα την ανανέωση της τέχνης και βέβαια τη γλωσσική αλλαγή. Το κύριο ενδιαφέρον των συντακτών της ήταν η εξοικείωση των Ελλήνων με τα σύγχρονα λογοτεχνικά ευρωπαϊκά ρεύµατα, -ιδιαίτερα τον συµβολισµό, κυρίαρχο ρεύµα κατά τη συγκεκριμένη εποχή στην Ευρώπη.
Εξωτερικοί σύνδεσμοι
Τεχνη Τεχνη
Κύπελλο ΠΟΑΣΠ 2018-19
Το Κύπελλο ΠΟΑΣΠ 2018-19 αποτέλεσε περίοδο του Κυπέλλου ΠΟΑΣΠ. Νικητής ήταν ο.
Σύστημα διεξαγωγής
Στο Κύπελλο ΠΟΑΣΠ 2018-19 συμμετείχαν 9 ομάδες από το πρωτάθλημα Α΄ κατηγορίας ΠΟΑΣΠ 2018-19 και 5 ομάδες από το πρωτάθλημα Β΄ κατηγορίας ΠΟΑΣΠ 2018-19.
Διεξήχθη σε 4 γύρους. Στον Α΄ γύρο, στην προημιτελική φάση και στην ημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι. Ο τελικός γινόταν σε ουδέτερη έδρα.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων ΣΤΟΚ 2018-19.
Α΄ γύρος
Στον Α΄ γύρο συμμετείχαν οι 12 από τις 18 ομάδες του πρωταθλήματος. Οι υπόλοιπες 6 ομάδες πέρασαν στον επόμενο γύρο χωρίς αγώνα, μετά από κλήρωση. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος, στις 24 και 25 Νοεμβρίου 2018.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι ομάδες που εξαιρέθηκαν από αυτόν. Οι αγώνες έγιναν στις 26 και 27 Ιανουαρίου και στις 8 και 9 Μαρτίου 2019. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Οι αγώνες έγιναν στις 13 Μαρτίου 2019 στην έδρα της ομάδας που είχε κληρωθεί ως γηπεδούχος.
Τελικός
Στον τελικό προκρίθηκαν ο και η Γεροσκήπου FC. Ο τελικός διεξήχθη στις 31 Μαρτίου 2019 στο. Νικητής ήταν ο με σκορ 2-1.
Δείτε επίσης
Κατηγορία:Κύπελλο ΠΟΑΣΠ Κατηγορία:Εγχώρια ποδοσφαιρικά κύπελλα 2018-2019
Πολύδωρος Δανιηλίδης
Ο Πολύδωρος Δανιηλίδης (17 Απριλίου 1899 - 1989) ήταν Έλληνας πολιτικός, στέλεχος του ΚΚΕ. Συμμετείχε στην Εθνική Αντίσταση και στο Δημοκρατικό Στρατό Ελλάδας. Ήταν από τους ιδρυτές του ΚΚΕ (μ-λ).
Νεανικά χρόνια
Γεννήθηκε στην κωμόπολη Κουρί (σημερινό Koru στην επαρχία Γιάλοβας της Τουρκίας) της Οθωμανικής Αυτοκρατορίας στις 17 Απρίλη 1899. Δεν τελείωσε το Δημοτικό αφού λόγω της φτώχειας της πολύτεκνης οικογένειάς του, αναγκάστηκε να δουλέψει από την ηλικία των 12 ετών σε μπακάλικο. Λόγω του φόβου διώξεων από τους Τούρκους το 1914 ο πατέρας του τον έστειλε σε συγγενείς στη Ρουμανία και από εκεί πέρασε στην Ελλάδα. Σε ηλικία 17 ετών στήριξε το Κίνημα Εθνικής Αμύνης των βενιζελικών. Κατατάχθηκε εθελοντής στο στρατό το 1918, όπου έγινε δεκανέας και αργότερα λοχίας. Πήρε μέρος στις μάχες του Σκρα και της Δοϊράνης, πολεμώντας στην πρώτη γραμμή. Αρνήθηκε να λάβει μέρος στην Εκστρατεία της Κριμαίας ενάντια στην ΕΣΣΔ. Από το 1919 άρχισε να έχει ιδεολογικές επαφές με το αριστερό κίνημα και από το 1920 στήριζε το ΣΕΚΕ το οποίο είχε κατέβει στις εκλογές, καθώς έγινε και μέλος του κόμματος. Για τη δράση του (αντιπολεμική προπαγάνδα) καταδικάστηκε από στρατοδικείο σε 18 μήνες φυλακή στην Αδριανούπολη.
Μαζί με την οικογένειά του που ήρθε μετά τη Μικρασιατική Καταστροφή εγκαταστάθηκε στα Φιλιατρά, όπου συμμετείχε δραστήρια στην Ένωση Παλαιών Πολεμιστών και στο Εργατικό Κέντρο Καλαμάτας, υπηρετώντας ως γραμματέας του, ενώ παράλληλα δούλευε ως αγρότης. Για τη δράση του εξορίστηκε στη Σκόπελο και κατόπιν στη Φολέγανδρο το 1926, όπου και γνωρίστηκε με τα ανώτατα στελέχη του ΚΚΕ. Την ίδια χρονιά μαζί με την οικογένειά του εγκαταστάθηκε στο Βόλο, όπου και γνωρίστηκε με τον μετέπειτα γενικό γραμματέα του ΚΚΕ, Νίκο Ζαχαριάδη. Μετά τη φυλάκιση του τελευταίου το 1928 πήρε τη θέση του ως πρώτος γραμματέας της Περιφερειακής Επιτροπής Θεσσαλίας και διορίστηκε μέλος της Κ.Ε. (Κεντρικής Επιτροπής) του κόμματος.
Στον ΕΛΑΣ
Στην Αθήνα έφτασε το Νοέμβριο του 1941 και απέκτησε άμεσα κομματική επαφή. Λόγω της πολεμικής του εμπειρίας συμμετείχε μαζί με τους αξιωματικούς Θεόδωρο Μακρίδη και Νίκο Παπασταματιάδη στην "Επιτροπή της Στρατιωτικής Οργάνωσης" (ονομάστηκε ΕΛΑΣ το Φλεβάρη του 1942), όπου είχε κυρίως ως ευθύνη τη στρατολόγηση αξιωματικών και τις σχέσεις με άλλες στρατιωτικές οργανώσεις. Μαζί με τους δυο αυτούς αξιωματικούς υπόβαλε υπόμνημα στο Πολιτικό Γραφείο του ΚΚΕ με κριτική για τις θέσεις σε προκήρυξη του κόμματος όπου αναφερόταν ότι "πολύ γρήγορα θα ΄ρθουν οι σύμμαχοί μας Άγγλοι να μας ελευθερώσουν". Γενικότερα ταυτίστηκε με τις απόψεις των στρατιωτικών συμβούλων του ΕΛΑΣ. Συμμετείχε στην έκδοση της εφημερίδας της Κ.Ε. του ΕΛΑΣ, "Απελευθερωτής", αν και γενικά με την ίδρυση του Γενικού Στρατηγείου του ΕΛΑΣ με τους Σαράφη, Βελουχιώτη, Τζήμα, η Κ.Ε. του ΕΛΑΣ περιορίστηκε στον έλεγχο των αντάρτικων σωμάτων του ΕΛΑΣ στην Αττική και στην Πελοπόννησο. Συμμετείχε στην επιχείρηση του ΕΛΑΣ για την απελευθέρωση των φυλακισμένων στο νοσοκομείο "Σωτηρία". Τέλη του 1943 πέρασε στην οργάνωση της 3ης Μεραρχίας Πελοποννήσου (στρατιωτικός διοικητής ο συνταγματάρχης Αλέξανδρος Κασσάνδρας, καπετάνιος ο Δημήτριος Μίχος) ως πολιτικός καθοδηγητής με το ψευδώνυμο Αχιλλέας. Μετά την κάθοδο του Βελουχιώτη στην περιοχή πέρασε στην Εθνική Πολιτοφυλακή, όπου και ονομάστηκε λοχαγός από την Π.Ε.Ε.Α. Οι μεταθέσεις αυτές θεωρήθηκαν ως υποβιβάσεις.
Εμφύλιος και ήττα
Το διάστημα της Απελευθέρωσης συμμετείχε στην έκδοση του Ριζοσπάστη και πέρασε στην παρανομία στο τέλος του 1947. Στο Δημοκρατικό Στρατό Ελλάδας (ΔΣΕ) ανέλαβε υπεύθυνος φρούρησης του Γενικού Αρχηγείου. Μετά την ήττα του ΔΣΕ εγκαταστάθηκε στη Ρουμανία. Μαζί με τους Θεόδωρο Μακρίδη, Μιλτιάδη Πορφυρογένη δεν ψήφισε τη διαγραφή από μέλος του ΚΚΕ του Ζαχαριάδη. Συνδέθηκε με τους οπαδούς του Ζαχαριάδη καθώς και με υποστηρικτές του Μάο Τσετούνγκ και ήταν ιδρυτικό στέλεχος του ΚΚΕ (μ-λ). Μετά το 1975 επέστρεψε στην Ελλάδα. Συμμετείχε στην πορεία του Πολυτεχνείου του 1980 που κατέληξε σε σύγκρουση με τις δυνάμεις ασφαλείας. Πέθανε το 1989.
Πηγές
Πολύδωρος Δανιηλίδης, Ο Πολύδωρος θυμάται, Ιστορικές Εκδόσεις, Αθήνα 1990 & Εκδόσεις Εκτός των Τειχών, Αθήνα 2017
Παραπομπές
Κατηγορία:Έλληνες κομμουνιστές Κατηγορία:Μέλη του ΕΛΑΣ Κατηγορία:Μαχητές του Δ.Σ.Ε Κατηγορία:Έλληνες υπαξιωματικοί του στρατού ξηράς
32 Πομόνα
Η Πομόνα (Pomona) είναι ένας σχετικά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,56. Ανακαλύφθηκε το 1854 από τον Χέρμαν Γκόλντσμιντ, που παρατηρούσε από το Παρίσι, και έλαβε το όνομά της από τη θεά των οπωροφόρων δέντρων της ρωμαϊκής μυθολογίας.
Φυσικά χαρακτηριστικά
Η μέση διάμετρος της Πομόνας είναι 80,8 χλμ. (86,3 κατά τον IRAS), ενώ η μάζα της εκτιμάται σε 550 τρισεκατομμύρια τόνους. Η μέση επιτάχυνση της βαρύτητας στον ισημερινό της Πομόνας εκτιμάται σε 2,26 cm/sec², ενώ η μέση ταχύτητα διαφυγής υπολογίζεται σε 42,7 m/sec (154 χιλιόμετρα την ώρα). Η μέση πυκνότητα της Πομόνας είναι περίπου 2 gr/cm³.
Ο φασματικός τύπος της Πομόνας είναι S (λιθώδης). Το άλβεδό της είναι 0,10 και η μέση θερμοκρασία στην επιφάνειά της εκτιμάται σε 100 βαθμούς C κάτω από το μηδέν. Η Πομόνα περιστρέφεται γύρω από τον εαυτό της μία φορά κάθε 9 ώρες και 27 λεπτά.
Ο Αυστραλός ερασιτέχνης αστρονόμος Jonathan Bradshaw κατέγραψε μία ασυνήθιστη επιπρόσθηση της Πομόνας στις 16 Αυγούστου 2008 με δύο χωριστά τμήματα ίσου βάθους και διάρκειας 1,2 sec το καθένα. Η πιθανότερη εξήγηση είναι ότι η Πομόνα είναι διπλός αστεροειδής ή ότι έχει δίλοβο σχήμα. Η ταινία της επιπροσθήσεως βρίσκεται στο http://www.youtube.com/watch?v=ZctDMdF52hU.
Εξωτερικοί σύνδεσμοι
Πομονα
Seo Taiji and Boys
Οι Seo Taiji and Boys (κορεατικά: 서태지와 아이들) ήταν ένα νοτιοκορεατικό μουσικό συγκρότημα, ενεργό από το 1992 έως και το 1996. Αποτελούνταν από τρία μέλη, τους Σέο Ταΐτζι, Γιανγκ Χιουν-σουκ και Λι Τζούνο, οι οποίοι πειραματίστηκαν με διάφορα δημοφιλή είδη της δυτικής μουσικής. Το συγκρότημα θεωρείται ως ένα από τα πιο επιτυχημένα στη Νότια Κορέα, καθώς και ιδιαίτερα σημαντικό για μουσική βιομηχανία της χώρας, την οποία πιστώνεται ότι άλλαξε. Προοδευτική ήταν και η χρήση rap στην κορεατική γλώσσα, γράφοντας στίχους που πολλές φορές ασκούσαν κοινωνική κριτική, παρά τους κώδικες ηθικής και τη λογοκρισία. Το συγκρότημα κέρδισε το Μεγάλο Βραβείο στον Μουσικό Διαγωνισμό Σεούλ, το 1992 και το 1993. Το 1996, με αναφορά του Billboard, γνωστοποιήθηκε ότι τα πρώτα τρία άλμπουμ του σχήματος είχαν πουλήσει πάνω από 1,6 εκατομμύρια κόπιες, ενώ το τέταρτο ξεπέρασε τα 2, κάνοντας τους έτσι από τα πιο επιτυχημένα σε εισπράξεις σχήματα της Νότιας Κορέας.
Το συγκρότημα ήταν ουσιαστικά μία ιδέα του Σέο Ταΐτζι, ό οποίος το 1991, μόλις είχε σταματήσει να είναι μέλος ενός heavy metal συγκροτήματος. Αλλάζοντας κατόπιν τελείως το ύφος του, μαζί με τους Γιανγκ και Τζούνο ίδρυσε το συγκρότημα το 1992. Κατόπιν ο Σέο, ήρθε σε επαφή με την τεχνολογία MIDI, ξεκινώντας να πειραματίζεται ευθύς αμέσως. Κι αν και δεν είχε καμία πρόθεση να δημιουργήσει ένα mainstream boy band, τελικά η επιτυχία που συνάντησαν ήταν αναπάντεχη. Το σχήμα κυκλοφόρησε τέσσερα άλμπουμ: το I Know (1992), το Hayeoga (1993), το Kyoshil Idea (1994) και, τέλος, το Sidae Yugam (1995). Όλα είχαν μία μίξη alternative rock, hip hop, alternative metal και pop.
To 1996, ανακοίνωσαν τη διάλυση τους (έως και σήμερα), κυκλοφορώντας κι ένα compilation άλμπουμ, το Goodbye Best Album. Ο Γιανγκ Χιουν-σουκ μετά ίδρυσε μία από τις πιο επιτυχημένες εταιρείες παραγωγής στη Νότια Κορέα, την YG Entertainment, ο Σέο Ταΐτζι ακολούθησε σόλο καριέρα (κι αυτή επιτυχημένη), προσδίδοντάς του κιόλας την ονομασία ο «Πρόεδρος της Νοτιοκορεατικής Κουλτούρας», αφού αυτός και το σχήμα επηρέασε όσο κανείς άλλος την κορεατική μουσική τη δεκαετία του 1990, φέρνοντας τα δυτικά στοιχεία στη μουσική τους. Ο Ντούμπο Σιμ, ένας ειδικός στην ασιατική κουλτούρα είπε: «το συγκρότημα δημιούργησε το ξεχωριστό ύφος Κορεατικής pop μουσικής». Το 2014, ο Ταΐτζι, σε ερώτηση για πιθανή επανένωση είπε πως οι υποστηρικτές του θα απογοητευτούν αν γινόταν, καθότι δεν έχει την ίδια εμπιστοσύνη στις ικανότητες που είχε παλιότερα.